wickkiey/tamil-wikipedia-chunked huggingface dataset:
# முசாபரித்து வம்சம் (குசராத்து)

## தோற்றம்

ஜாபர் கானின் தந்தை சதாரன், (சௌத்ரி) வேளாண்மையைத் தொழிலாகக் கொண்டவர். இராஜ்புத்திரரான அவர் நவீன அரியானாவில் உள்ள தானேசரைச் சேர்ந்தவர். அவர் தெற்கு பஞ்சாபிலிருந்து வந்த தங்க் கத்ரி அல்லது ஒரு ஜாட் முஸ்லிமாகக்கூட இருக்கலாம். பகதூர் ஷாவின் ஆட்சியின் போது, குசராத் இராச்சியம் ஆப்கானிய வம்சாவளியைச் சேர்ந்ததாக விவரிக்கப்பட்டது.  
ஜாபர் கான் வாஜி-உல்-முல்க் என்ற பெயரை ஏற்றுக்கொண்டார். வாஜி-உல்-முல்க் மற்றும் அவரது சகோதரர் செல்வாக்கு மிக்க சௌதாரிகளாக இருந்தனர். அவர்கள் தொழிலில் விவசாயம் செய்பவர்களாக இருந்தனர். ஆனால் அவர்கள் ஒரு இராணுவத்தையும் கொண்டிருந்தனர். இவரது இந்து முன்னோர்கள் இந்துக் கடவுளான இராமனின் வம்சாவளியைக் கூறினர். இத்தகைய மரபுவழிகள் அரச மரபை மகிமைப்படுத்த புனையப்பட்டது . மேலும், பொதுவாக எவராலும் ஏற்றுக்கொள்ளப்படவில்லை.
# தெனிசு ஜே1048−3956

**தெனிசு ஜே1048-3956** *(DENIS J1048−3956)* என்பது புவியிலிருந்து 13.2 ஒளி ஆண்டுகள் தொலைவில் உள்ள எக்கி விண்மீன்குழாம் தெற்கு விண்மீன் மண்டலத்தில், புவிக்கு மிக நெருக்கமான விண்மீன்களில் ஒரு விதிவிலக்காக சிறிய, மங்கலான மிகக் குளிர்ந்த செங்குறுமீனாகும். இந்த விண்மீன் மிகவும் மங்கலானதும் சுமார் 17, பருமையுடன் உள்ள, படக்கருவியுள்ள தொலைநோக்கியால் பார்க்கமுடிந்தது ஆகும் . இது 2000 ஆம் ஆண்டில் Xavier Delfosse (கேனரி தீவு வானியற்பியல் நிறுவனம், இப்போது கிரெனோபுள் வான்கானகம்) மற்றும் தியரி போர்வெயில் (கனடா-பிரான்சு-அவாய் தொலைநோக்கிக் குழுமம்) ஆகியோரால் மற்ற ஒன்பது வானியலாளர்களின் உதவியுடன் கண்டுபிடிக்கப்பட்டது.  
இயக்கவியலாக, தெனிசு ஜே1048−3956 இளம் மெல்லிய வட்டுக்கு சொந்தமானது. 2005 ஆம் ஆண்டில் கதிரலை வானியல் மூலம் இந்த பொருளிலிருந்து ஒரு திறன்வாய்ந்த சுடருமிழ்வு கண்டறியப்பட்டது.  
ஜே1048 மிகச்சிறிய, குறைந்த பாரிய விண்மீன்களுக்கு ஒரு சிறந்த எடுத்துக்காட்டு. சூரியனைப் போல வெறும் 7.5% பொருண்மை மட்டுமே கொண்ட இது, அதன் மையத்தில் இணைவைத் தக்கவைக்கும் அளவுக்கு பெரியதாக இல்லை. உண்மையில், இது மிகவும் சிறியது, மங்கலானது மற்றும் குளிர்ச்சியானது, இது முதலில் பழுப்புக் குறுமீனாகக் கருதப்பட்டது.
# சிஎச்எக்சுஆர் 73

இந்த விண்மீன் சா I என்ற மூலக்கூற்று முகிலுக்குள் அமைந்துள்ளது. இது 3,490 கெ பாகையினும் குறைந்த வெப்பநிலை செங்குறுமீன்களுக்குப் பொதுவானது, ஆனால் வழக்கமான செங்குறுமீன்கலைப் போலல்லாமல் இது வழக்கத்திற்கு மாறாக 0.83 பெரிய ஆரம் கொண்௶உள்ளது. இதற்குக் காரணம் அதன் இளம்ளாகவையான 8 மில்லியன் ஆண்டுகள் மட்டுமே.
# சிஎச்எக்சுஆர் 73

## கோள் அமைப்பு

இந்த இணைக்கோள், CHXR 73 பி, நேரடி படிமாக்க வழி கண்டுபிடிக்கப்பட்டது. CHXR 73 விண்மீன் சுமார் 12 மடங்கு வியாழன்களின் பொருண்மை கொண்டது. இது கோள்களுக்கான மேல் பொருண்மை வரம்புக்கு அருகில் இருப்பதால், தன் வகைப்படுத்தலை கடினமாக்குகிறது.
# அரியானா கிராமப்புற பழங்கால அருங்காட்சியகம்

**டாக்டர் மங்கள் சைன் அருங்காட்சியகம்** (முன்னதாக, அரியானா கிராமப்புற பழங்கால அருங்காட்சியகம்) (*Haryana Rural Antique Museum*) என்பது இந்தியாவின் அரியானா மாநிலம் ஹிசாரில் உள்ள சௌத்ரி சரண் சிங் அரியானா வேளாண் பல்கலைக்கழகத்தின் காந்தி பவன் கட்டிடத்திற்குள் அமைந்துள்ளது.
# அரியானா கிராமப்புற பழங்கால அருங்காட்சியகம்

## வரலாறு

அரியானாவின் மறைந்து வரும் கிராமப்புறத்தின் பழங்காலப் பொருட்களைப் பாதுகாக்கும் பொருட்டு, அருங்காட்சியகக் கட்டுமானம் 1975-இல் தொடங்கப்பட்டு, 1978-இல் நிறைவடைந்தது. அருங்காட்சியகம் 2010-இல் கூடுதல் இடத்துடன் விரிவாக்கப்பட்டது.
# அரியானா கிராமப்புற பழங்கால அருங்காட்சியகம்

## வரலாறு

### சீரமைப்பு

அருங்காட்சியகத்தின் சீரமைப்பு 2018-இல் தொடங்கி 2019-இல் முடிவடையும் என்று எதிர்பார்க்கப்பட்டது. ஆனால், 2021-இல் முடிக்கப்பட்டது. இந்த அருங்காட்சியகத்தில் இப்போது சௌதரி சரண் சிங் அரியானா வேளாண்மை பல்கலைக்கழகத்தின் மைய வளாகம், ஒரு கலையரங்கம், அரியானாவின் வெவ்வேறு மண் மாதிரிகள், பல்கலைக்கழகத்தின் முன்னோடித் திட்டங்களைக் காண்பிக்கும் மின்னணு தளம், அரியானாவின் பாரம்பரிய மற்றும் நாட்டுப்புறக் கதைகள், ஒரு நூலகம் எனப் பலவும் அடங்கியுள்ளன.  
மார்ச் 2022-இல், மாநிலத்தின் முதல்வர் மனோகர் லால் கட்டார் முன்னிலையில் அரியானாவின் ஆளுநர் பண்டாரு தத்தாத்ரேயா இந்த அருங்காட்சியகத்தை பொதுமக்கள் பார்வைக்காகத் திறந்து வைத்தார்.
# அரியானா கிராமப்புற பழங்கால அருங்காட்சியகம்

## சேகரிப்புகள்

இந்த அருங்காட்சியகத்தில் அரியானாவின் விவசாயம் மற்றும் கிராமப்புற சமுதாயத்தின் வளர்ச்சியை வெளிப்படுத்தும் தொல்பொருட்களின் தொகுப்பு உள்ளது. சேகரிப்பில் ஆடைகள், விவசாய மற்றும் பண்ணை கருவிகள், கிராமப்புற கருவிகள் மற்றும் உபகரணங்கள், கிராமப்புற இசைக்கருவிகள், ஆண்கள் மற்றும் பெண்களுக்கான அரியான்வி நாட்டுப்புற ஆடைகள், பண்ணை வாகனங்கள் போன்றவை அடங்கும்.  
இந்த அருங்காட்சியகத்தில் ஒரு கலவையான யதார்த்த இணைய வழி காட்சி உள்ளது. அங்கு பார்வையாளர்கள் கிராமப்புற அரியானாவின் விவசாய மற்றும் சமூக வளர்ச்சியைப் பார்க்கவும் உணரவும் முடியும், அத்துடன் மெய்நிகர் உலகில் சௌதரி சரண் சிங் அரியானா வேளாண்மை பல்கலைக்கழகம் வளாகத்தைப் பார்வையிடவும் முடியும்.
# அரியானா கிராமப்புற பழங்கால அருங்காட்சியகம்

## கண்காட்சி அரங்கம்

பல்கலைக்கழகத்தின் விரிவாக்கக் கல்வித் துறையைக் கொண்ட காந்தி பவன் கட்டிடத்தில், பொருட்காட்சி நடத்துவதற்கான அரங்கும் உள்ளது.
# அரியானா கிராமப்புற பழங்கால அருங்காட்சியகம்

## இதனையும் காண்க

- ஜஹாஜ் கோதி அருங்காட்சியகம், ஹிசார்
- ராகி கர்கி சிந்து பள்ளத்தாக்குப் பண்பாட்டு அருங்காட்சியகம்
- அசிகர் கோட்டை
- ரேவாரி ரயில்வே பாரம்பரிய அருங்காட்சியகம்
# சுட்டைன் 2051

சுட்டைன் 2051 மிக அருகில் உள்ள செங்குறுமீனும்வெண்குறுமீனும் இணைந்த தனி பைனரி அமைப்பு ஆகும்.( 40 எரிடானி, கி.மு. காலத்தில் 16.26 ஒளியாண்டுகளுக்கு அருகில் அமைந்திருந்தது. ஆனால் இது ஒரு மூவிண்மீன் அமைப்பின் பகுதியாகும்).  
சுட்டைன் 2051 பி, சிரியசு பி, புரோசியோன் பி, வான் மானெனின் நட்சத்திரம், எல்பி 145-141, ம் 40 எரிடானி பி ஆகியவற்றுக்குப் பிறகு 6வது அருகில் உள்ள வெண்குறுமீ னாகும் .
# சுட்டைன் 2051

## பண்புகள்

இந்த இரண்டு விண்மீன்களில் A ஒரு பொலிவானசெங்குறுமீன் ஆகும், ஆனால் மிகவும் பெரிய உறுப்பான B ஒரு வெண்குறுமீன் ஆகும்.  
2017 ஆம் ஆண்டில், சுட்டைன் 2051 பி நெடுந்தொலைவு விண்மீனுக்கு முன்னால் கடப்பதைக் காண முடிந்தது. அருகிலுள்ள விண்மீனின் ஈர்ப்பு விசையால் விண்மீன் ஒளியின் வளைதல் அதன் பொருண்மையை நேரடியாக அளவிட வழிவகுத்தது. ஸ்டீன் 2051 B இன் பொருண்மை மதிப்பு ஆகும். இது கரிம- உயிரக அகட்டுடன் கூடிய வெண்குறுமீனாக எதிர்பார்க்கப்படும் நெடுக்கத்தில் பொருந்துகிறது.
# களரிவாத்துக்கல் கோயில்

**களரிவாத்துக்கல் பகவதி கோயில்**, இந்தியாவின் கேரள மாநிலத்தில் வளப்பட்டணம் ஆற்றுக்கு அருகில் அமைந்துள்ள *பத்ரகாளி சன்னதி* ஆகும். இது *சிரக்கல் அரச குடும்பத்தின்* குடும்பக் கோயிலாகும். கோயிலின் மூலவர்உக்கிர வடிவ *பத்ரகாளி* ஆவார். பழங்கால தற்காப்புக் கலையான *களரிப்பாயத்தின்* தாயாகக் கருதப்படுபவர் *களரிவாத்துக்கல் பகவதி* ஆவார். இக்கோயில் *மலபார் தேவஸ்வம் வாரியத்தால்* நிர்வகிக்கப்படுகிறது. இது வாரியத்தின் *A* கோயிலாக வகைப்படுத்தப்பட்டுள்ளது. களரி வாட்டில்கல் என்ற சொல்லில் இருந்து களரிவாத்துக்கல் வந்துள்ளது. ஆண்டு முழுவதும் கோயில் திறக்கப்பட்டு இருக்கும். கோயிலில் காலையில் *உஷாக்கால பூசையும்*, மதியம் *பந்தீரடி பூசையும்*, *சக்தி பூஜையும்* நடைபெறுகிறது.
# களரிவாத்துக்கல் கோயில்

## தெய்யம்

தெய்யம் என்பது வட மலபாரில் உள்ள கோயில்கள் மற்றும் காவுகளில் நடத்தப்படும் ஒரு மத சடங்கு கலை வடிவமாகும். கோலத்திரியின் குலதெய்வமாக விளங்கும் இக்கோயில் வருடத்தின் கடைசி தெய்யத்தை நடத்துகிறது.
# களரிவாத்துக்கல் கோயில்

## திருவிழாக்கள்

இக்கோயிலில் இரண்டு முக்கிய திருவிழாக்கள் உள்ளன. *பூரம்* திருவிழா (மார்ச்-ஏப்ரல் மாதங்களில் 9 நாட்கள்) மலையாள நாட்காட்டி மாதமான மீனம் *கார்த்திகை* நட்சத்திரத்தில் தொடங்கி *உத்திரம்* நட்சத்திரத்தில் முடிவடைகிறது. 7ஆம் நாள் சிலையானது சிவேசுவரம் கோயிலுக்கு எடுத்துச்செல்லப்படும். 8ஆம் நாள் கடலை கிருஷ்ணர் கோயிலுக்கு எடுத்துச் செல்லப்படும். 9ஆம் நாள் வாணவேடிக்கையுடன் மீண்டும் திருப்பி எடுத்து வரப்படுகிறது. *களரிப்பாயத்து* நிகழ்ச்சியுடன் திருவிழா தொடங்குகிறது.
# களரிவாத்துக்கல் கோயில்

## படத்தொகுப்பு

<>  
</>
# களரிவாத்துக்கல் கோயில்

## மேலும் பார்க்கவும்

- ராஜராஜேஸ்வரர் கோவில்
- திருவற்காடு பகவதி கோவில்
- அன்னபூர்ணேஸ்வரி கோவில்
# கூவத்தூர் (தெற்கு)

<templatestyles src="Module:Infobox/styles.css"></templatestyles>
**கூவத்தூர் (தெற்கு)**(*Koovathur-South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள ஆண்டிமடம் வட்டத்திலுள்ள ஒரு கிராமம் ஆகும்.
# கூவத்தூர் (தெற்கு)

## மக்கள்தொகை

2001 மக்கள்தொகை கணக்கெடுப்பின்படி, கூவத்தூர் தெற்கு கிராமத்தில் 1947 ஆண்கள் 1962 பெண்கள் என மொத்தம் 3909 பேர் இருந்தனர்.
# கூவத்தூர் (தெற்கு)

## மேலும் பார்க்கவும்

- கூவத்தூர் (வடக்கு)
# கயர்லாபாத்

**கயர்லாபாத்** என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.
# கயர்லாபாத்

## மக்கள்தொகை

2001 மக்கள்தொகை கணக்கெடுப்பின் படி கயர்லாபாத் கிராமத்தில் 2209 ஆண்கள் 2056 பெண்கள் என 4265 பேர் இருந்தனர்.
# வாத்தியூர்

**விரகாலுர்** (viragalur) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.
# வாத்தியூர்

## மக்கள்தொகை

ஆம் ஆண்டு மக்கள்தொகை கணக்கெடுப்பின் படி வாத்தியூர் கிராமத்தில் 2443 ஆண்கள் 2451 பெண்கள் என மொத்தம் 4894 பேர் வசித்தனர்.
# கீழக்காவாட்டான்குறிச்சி

**கீழக்காவாட்டான்குறிச்சி** (*Keezhakavattankurichi*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் தாலுக்காவில் உள்ள ஒரு கிராமம் ஆகும்.
# கீழக்காவாட்டான்குறிச்சி

## மக்கள்தொகை

2001 மக்கள்தொகை கணக்கெடுப்பின்படி, கீழக்காவாட்டான்குறிச்சி கிராமத்தில் 2396 ஆண்கள் 2461 பெண்கள் என மொத்தம் 4857 பேர் இருந்தனர்.
# கோடங்குடி (வடக்கு)

**கோடங்குடி வடக்கு** *(Kodangudi North)* என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இது ஜெயங்கொண்டம் சட்டப்பேரவைத் தொகுதிக்கு உட்பட்டதாகும்.
# கோடங்குடி (வடக்கு)

## மக்கள்தொகை

2001 மக்கள்தொகை கணக்கெடுப்பின்படி, கோடங்குடி (வடக்கு) கிராமத்தில் 686 ஆண்கள் 659 பெண்கள் என மொத்தம் 1345 மக்கள் வசித்தனர்.
# ஆலம் சா

**அலா-உத்-தின் ஆலம் சா** (*Ala-ud-Din Alam Shah*) தில்லி சுல்தானகத்தை ஆண்ட சையிது வம்சத்தின் நான்காவதும் மற்றும் கடைசி ஆட்சியாளரும் ஆவார். இவர் பெரும்பாலும் திருக்குர்ஆனைப் படிப்பதிலேயே தனது நேரத்தைச் செலவிட்டார் .
# ஆலம் சா

## வாழ்க்கை

அலா உத்-தின் என்ற பெயரில் பிறந்த இவர் தனது தந்தை முகமது சாவுக்குப் பிறகு அரியணை ஏறினார். பின்னர், ஆலம் சா ("உலக ராஜா") என்ற ஆட்சிப் பெயரைப் பெற்றார். ஆலம் சா, 1448 இல் அரியணை பொறுப்பை கைவிட்டு தில்லியை விட்டு பபதாவுனுக்குச் சென்று ஓய்விலிருந்தார். மூன்று ஆண்டுகளுக்குப் பிறகு, லௌதி வம்சத்தை நிறுவி பக்லுல் கான் லௌதி 19 ஏப்ரல் 1451 அன்று லௌதி வம்சத்தின் சுல்தானானார்
# மடை வடுகுந்தா சிவன் கோயில்

**மடை வடுகுந்தா சிவன் கோயில்,** இந்தியாவில் கேரள மாநிலம் கண்ணூர் மாவட்டத்தின் மடை கிராமத்தில் தற்போது "மடை பாரா" என்று பொதுவாக அறியப்படுகின்ற பீடபூமி நிலத்தில் இடைக்காலத்தில் " கோலத்திரி " மன்னர்களால் கட்டப்பட்டதாக நம்பப்படுகிறது.
# மடை வடுகுந்தா சிவன் கோயில்

## அமைவிடம்

இது கண்ணூருக்கு வடக்கில் 22 கி.மீ. தொலைவில் அமைந்துள்ளது. கோலத்திரி இராச்சியம் என்பது 5 முதல் 8 ஆம் நூற்றாண்டு வரை "எழிமலை" பேரரசை ஆண்ட மூஷாக வம்சத்தின் உள்ளார்ந்த கிளை ஆகும். சுமார் 1200 ஆண்டுகளுக்கு முன்பு அவர்களின் வம்சத்தைச் சேர்ந்த ஒரு கிளையினர் இடம்பெயர்ந்து எழிமலைக்கு தெற்கில் 4 கி.மீ. தொலைவில் மடையில் குடியேறினர். அவ்விடம் ஒரு முக்கியமான துறைமுகமாகவும், வர்த்தக மையமாகவும் இருந்தது. அவர்கள் அரண்மனைகளையும், கோயில்களையும் உருவாக்கி, தம் தலைமையகத்தை மடை பாரா என்ற இடத்தில் நிறுவினர். சிவபெருமானின் சுயம்பு எனப்படுகின்ற தெய்வீக சக்தி இருப்பதால் இக்கோயிலானது அதன் தென்மேற்கு மூலையில் உள்ள மடை பாறை மீது கட்டப்பட்டது.
# மடை வடுகுந்தா சிவன் கோயில்

## மேலும் பார்க்கவும்

- கேரளாவின் கோவில்கள்
# சேலம் வருவாய் கோட்டம்

**சேலம் வருவாய் கோட்டம்** (*Salem division*) என்பது இந்தியாவின், தமிழ்நாட்டின், சேலம் மாவட்டத்தில் உள்ள ஒரு வருவாய் கோட்டமாகும். இதில் சேலம் வட்டம், சேலம் மேற்கு வட்டம், சேலம் தெற்கு வட்டம், ஏற்காடு வட்டம், வாழப்பாடி வட்டம் ஆகிய வட்டங்கள் அடங்கி உள்ளன.
# ஏ. கே. சுப்பையா

**ஏ. கே. சுப்பையா** (*A. K. Subbiah*) இந்தியாவைச் சேர்ந்த ஓர் அரசியல்வாதியாவார். தமிழ்நாட்டைச் சேர்ந்த இவர் இந்தியாவின் நாடாளுமன்ற உறுப்பினராக இருந்தார். 1962 ஆம் ஆண்டில் நடைபெற்ற தேர்தலில் திருத்துறைப்பூண்டி தொகுதியிலிருந்தும், 1967 மற்றும் 1971 ஆம் ஆண்டுகளில் கோட்டூர் தொகுதியிலிருந்தும் போட்டியிட்டு தேர்ந்தெடுக்கப்பட்டார்.  
ஒருங்கிணைந்த தஞ்சை மாவட்டத்தில் நிலப்பிரபுக்களிடம் பண்ணையாள்களாக வீடற்ற நிலையில் இருந்து வந்த விவசாயத் தொழிலாளர்களுக்கு வீட்டுமனை பட்டா பெற்றுத் தருவதற்கு ஏ. கே. சுப்பையா முயற்சிகள் மேற்கொண்டார்.  
ஏ.கே. சுப்பையாவின் மகன் ஏ. கே. எசு. விச்சயன், தமிழக அரசின் தில்லி சிறப்புப் பிரதிநிதியாகப் பணியாற்றுகிறார். மேலும் ஏ. கே. எசு. விச்சயன் தமிழ்நாட்டின் நாகப்பட்டினம் தொகுதியில் இருந்து மூன்று முறை இந்திய நாடாளுமன்ற உறுப்பினராகவும் இருந்தார்.
# ஏ. கே. சுப்பையா

## 1962 தேர்தல்

1962 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக திருத்துறைப்பூண்டி தொகுதியில் போட்டியிட்டு இந்திய தேசிய காங்கிரசு வேட்பாளரான வி. வேதையன் என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.
# ஏ. கே. சுப்பையா

## 1967 தேர்தல்

1967 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக கோட்டூர் தொகுதியில் போட்டியிட்டு இந்திய தேசிய காங்கிரசு வேட்பாளரான சி. எம். அம்பிகாபதி என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.
# ஏ. கே. சுப்பையா

## 1971 தேர்தல்

1967 ஆம் ஆண்டு நடைபெற்ற சட்டமன்ற தேர்தலில் ஏ.கே. சுப்பையா இந்தியப் பொதுவுடைமைக் கட்சியின் வேட்பாளராக கோட்டூர் தொகுதியில் போட்டியிட்டு இந்திய தேசிய காங்கிரசு வேட்பாளரான டி. இராசமாணிக்கம் என்பவரை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார்.
# துளார்

**துளார்** (*Tular*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.
# துளார்

## மக்கள்தொகை

மக்கள்தொகை கணக்கெடுப்பின் படி துளார் கிராமத்தில் 1223 ஆண்கள் 1233 பெண்கள் என 2,456 பேர் வசித்தனர்.
# குழுமூர் (அரியலூர்)

**குழுமூர்** (*Kulumur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள செந்துறை வட்டத்தில் உள்ள ஒரு கிராமம் ஆகும்.
# குழுமூர் (அரியலூர்)

## மக்கள்தொகை

2001 மக்கள்தொகை கணக்கெடுப்பின்படி, குழுமூர் கிராமத்தில் 2452 ஆண்கள் மற்றும் 2296 பெண்கள் என மொத்தம் 5028 பேர் இருந்தனர்.
# காட்டகரம் (வடக்கு)

**காட்டகரம் வடக்கு** (*Kattagaram North*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.
# காட்டகரம் (வடக்கு)

## மக்கள்தொகை

2001 மக்கள்தொகை கணக்கெடுப்பின்படி, காட்டகரம் (வடக்கு) கிராமத்தில் 1480 ஆண்கள் 1477 பெண்கள் என மொத்தம் 2957 பேர் வசித்தனர்.
# மகர்புரா அரண்மனை

**மகர்புரா அரண்மனை** (*Makarpura Palace*) என்பது இன்றைய இந்தியாவின் குஜராத்தின் வதோதராவில் உள்ள பரோடா மாநிலத்தின் கெய்க்வாட்சின் அரச அரண்மனை ஆகும். இது இத்தாலிய பாணியில் 1870-ஆம் ஆண்டில் மகாராஜா கெந்தே ராவால் கட்டப்பட்டது. இது அரச குடும்பத்தால் கோடைகால வசிப்பிடமாகவும், வேட்டையாடும் இடமாகவும் பயன்படுத்தப்பட்டது. இந்த அரண்மனை இப்போது இந்திய விமானப்படையால் எண்.17 டெட்ரா பள்ளி எனப்படும் பயிற்சிப் பள்ளியாகப் பயன்படுத்தப்படுகிறது.
# மகர்புரா அரண்மனை

## வரலாறு

1866 ஆம் ஆண்டில், பரோடாவின் மகாராஜா, கந்தே ராவ், ஆண்டில் முடிக்கப்பட்ட ஒரு புதிய அரண்மனையைக் கட்டினார் 1856 முதல் 1870 வரை பரோடாவை ஆண்ட கந்தேராவ் II கெய்க்வாட்டின் சகோதரர் மல்கர் ராவ் கெய்க்வாட் இந்த அரண்மனையின் ஒரு பகுதியை அழித்ததாகக் கூறப்படுகிறது. இது 1883-1890 ஆண்டுகளுக்கு இடையில் மகாராஜா சாயாஜிராவ் கெய்க்வாட் III ஆல் விரிவாக்கப்பட்டு புதுப்பிக்கப்பட்டது மற்றும் அதே இத்தாலிய மறுமலர்ச்சி பாணியில் ராபர்ட் ஃபெலோஸ் சிஷோல்ம் (1840-1915) வடிவமைத்தார். இந்த அரண்மனை பல ஆண்டுகளாக இந்திய விமானப்படையின் பயிற்சிப் பள்ளியாக பயன்படுத்தப்பட்டது.
# மகர்புரா அரண்மனை

## அமைவிடம்

கந்தேராவ் II கெய்க்வாட் மகர்புராவுக்கு அருகில் உள்ள தானியாவியில் நிறைய நேரம் செலவிட்டார்; அது அப்போது *ஷிகர்கானா* என்று அழைக்கப்பட்டது. மான் சரணாலயத்திற்கு அருகாமையில் இருப்பதால், அரண்மனைத் தளம் மகர்புராவில் தேர்ந்தெடுக்கப்பட்டது.
# மகர்புரா அரண்மனை

## கட்டமைப்பு மற்றும் நிலப்பரப்பு

இந்த அரண்மனை இரண்டு பகுதிகளாகப் பிரிக்கப்பட்ட மூன்று அடுக்குகளைக் கொண்டது. ஒரு பகுதி இரண்டாம் கந்தேராவ் கெய்க்வாட் என்பவரால் கட்டப்பட்டது, மற்றொரு பகுதி மகாராஜா மூன்றாம் சாயாஜிராவ் கெய்க்வாட் என்பவரால் கட்டப்பட்டது. இரண்டு பகுதிகளும் ஒரே மாதிரியானவை. இவை இத்தாலிய மறுமலர்ச்சி கட்டிடக்கலையை பிரதிபலிக்கின்றன. இந்த இரண்டு பகுதிகளும் தரை மற்றும் முதல் தள மட்டங்களில் உள்ள தாழ்வாரங்களால் இணைக்கப்பட்டுள்ளன. இத்தாலிய பாணி பல்வளைவு நீரூற்றுகளுடன் கூடிய ஒற்றை அடுக்குடைய வளைதளத்தால் மூடப்பட்ட வாகனங்கள் உட்புகுந்து சென்று ஒரு வளாகத்திற்குள் செல்லும் அமைப்பு உள்ளது.  
இது அலங்கார வளைவுகளைக் கொண்ட பலகணிகள் மற்றும் மரப்படிக்கட்டுகளுடன் நூற்றுக்கும் மேற்பட்ட அலங்கரிக்கப்பட்ட செங்கல் அறைகளைக் கொண்டுள்ளது. மேலே செல்ல செல்ல வளைவின் அளவு சிறியதாகிறது.  
அரண்மனையின் பின்புறம் படிக்கட்டுகளால் இணைக்கப்பட்ட மற்றும் சஜ்ஜாக்களால் நிழலிடப்பட்ட அடுக்கு மாடிகளைக் கொண்டுள்ளது.  
அரண்மனை 130 ஏக்கர் பரப்பளவில் ஜப்பானிய பாணி தோட்டத்தைக் கொண்டுள்ளது. இது அரச தாவரவியல் பூங்காவின் கட்டிடக் கலைஞரான வில்லியம் கோல்ட்ரிங் என்பவரால் வடிவமைக்கப்பட்டது. தோட்டத்திற்கு கியூ என்று பெயரிடப்பட்டது மற்றும் நீச்சல் குளம், அன்னங்கள் கொண்ட ஏரி ஆகியவற்றைக் கொண்டிருந்தது. அரசர் அரண்மனைக்கு வருகை தந்த போது அவரை வரவேற்க யானைத் தந்த நீரூற்றுகள் செயல்பட்டன.  
ஒரு காலத்தில் வர்ணம் பூசப்பட்ட கூரைகள், பிரமாண்டமான மரப் படிக்கட்டுகள், வெளிப்புறத்தைப் பாதுகாக்க சிறப்பாக வடிவமைக்கப்பட்ட பூச்சுகள் கொண்ட , சரவிளக்குகள் மற்றும் மரச் சாமான்களைக் கொண்டிருந்த அரண்மனையின் உட்புறம் தற்போது மிகவும் பாழடைந்த நிலையில் உள்ளது.
# மகர்புரா அரண்மனை

## பிரபலமான கலாச்சாரத்தில்

1924 ஆம் ஆண்டு பேசாப படமான *பிருத்வி வல்லப்* அரண்மனையைச் சுற்றி படமாக்கப்பட்டது.
# காட்டகரம் தெற்கு

**காட்டகரம் தெற்கு** (*Kattagaram South*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# காட்டகரம் தெற்கு

## மக்கள்தொகை

2001 மக்கள்தொகை கணக்கெடுப்பின்படி, காட்டகரம் தெற்கு கிராமத்தில் 872 ஆண்கள் 985 பெண்கள் என மொத்தம் 1857 மக்கள் வசித்தனர்.
# வானதிராயன்பட்டினம்

**வாணாதிராயன்பட்டினம்** (*Vanathirayanpattinam*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும். இது ஜெயங்கொண்டம் சட்டப்பேரவைத் தொகுதிக்கு உட்பட்ட பகுதியாகும்.
# வானதிராயன்பட்டினம்

## மக்கள்தொகை

2011 மக்கள்தொகை கணக்கெடுப்பின்படி, வானதிராயன்பட்டினத்தின் மொத்த மக்கள் தொகை 4,687 ஆகும். இதில் 2,331 ஆண்கள் மற்றும் 2,356 பெண்கள் ஆவர். கல்வியறிவு விகிதம் 67.05 சதவீதம் (ஆண்கள் 77.36 சதவீதம் மற்றும் பெண்கள் 57.00 சதவீதம்); இது தமிழ்நாட்டின் 80.09 சதவீத எழுத்தறிவை விட குறைவாக இருந்தது.
# பஷீர் அகமது சயீத்

**பஷீர் அகமது சயீத்** (*Basheer Ahmed Sayeed*) என்பவர் 1900 ஆம் ஆண்டு பிப்ரவரி மாதம் 20 ஆம் தேதி முதல்1984 ஆம் ஆண்டு பிப்ரவரி மாதம் 7 ஆம் தேதி வரை வாழ்ந்தஓர் இந்திய நீதிபதியாவார். இந்தியஅரசியல்வாதியாகவும்கல்வியாளராகவும்திகழ்ந்தார். மதராசு சட்டமன்றத்தில் உறுப்பினராக பணியாற்றினார். மேலும் தென்னிந்திய கல்வி அறக்கட்டளையின் நீதிதியரசர் பஷீர் அகமது சயீது மகளிர் கல்லூரி நிறுவனராகவும உறுப்பினராகவும் பணியாற்றினார்.
# பஷீர் அகமது சயீத்

## ஆரம்ப கால வாழ்க்கை

சயீத் 1900 ஆம் ஆண்டில் பிப்ரவரி 20 அன்று சென்னை மயிலாப்பூரில் நவாயாத் பரம்பரையில் உள்ள ஒரு பணக்கார குடும்பத்தில் பிறந்தார். இவரது தந்தை சென்னை மகாணத்தில் சக்திவாய்ந்த நிலப்பிரபுவாக இருந்தார். சயீத் மெட்ராஸ் கிறிஸ்தவக் கல்லூரியில் பட்டம் பெற்றார். இவர் மெட்ராஸ் சட்டக் கல்லூரியில் சட்டம் பயின்றார், இவர் பட்டப்படிப்பை முடித்து 1925 ஆம் ஆண்டில் வழக்கறிஞராகச் சேர்ந்தார்.
# பஷீர் அகமது சயீத்

## சமூக மற்றும் அரசியல் வாழ்க்கை

சயீத் என்பர் 1926 ஆம் ஆண்டு முஸ்லீம் லீக்கின் வேட்பாளராக சென்னை சட்ட சபைக்கு பரிந்துரைக்கப்பட்டார். முஸ்லீம் லீக்கில் 1936 வரை பணியாற்றினார். 1937 தேர்தலில், இவர் லீக் வேட்பாளராக சென்னை சட்டமன்றத்திற்கு தேர்ந்தெடுக்கப்பட்டார். சுதந்திரம் நெருங்க நெருங்க, சயீத் முஸ்லீம் லீக்கை விட்டு வெளியேறி இந்திய தேசிய காங்கிரசில் சேர்ந்தார். இவர் 1949 ஆம் ஆண்டு ஜூலை சயீத் சென்னை உயர்நீதிமன்றத்தின் செயல் நீதிபதியாகவும், ஜனவரி 1950 இல் சாதாரண நீதிபதிகளில் (puisne judge) ஒருவராகவும் நியமிக்கப்பட்டார். இவர் 1960 ஆண்டு ஓய்வு பெறும் வரை உயர் நீதிமன்ற நீதிபதியாக பணியாற்றினார்.  
சயீத், தென்னிந்திய கல்வி அறக்கட்டளையின் நிறுவனராகவும் உறுப்பினராகவும் இருந்தார. இவரின் மிக உயர்வான எண்ணமானது தென்னிந்திய முஸ்லிம்களிடையே கல்வி மற்றும் கல்வியறிவை மேம்படுத்துவதே முக்கிய நோக்கமாக இருந்தது. இவரது அறக்கட்டளையால் 1955 ஆம் ஆண்டில் SIET மகளிர் கல்லூரியை நிறுவியது. சயீத் மெட்ராஸ் லைப்ரரி அசோசியேஷன் மற்றும் மெட்ராஸ் மியூசிக் அகாடமியின் துணைத் தலைவராகவும் இருந்தார். மியூசிக் அகாடமியின் துணைத் தலைவராக இருந்த இவர், அகாடமிக்கு சொந்தக் கட்டிடத்தை உருவாக்குவதில் முக்கியப் பங்காற்றினார்.
# பஷீர் அகமது சயீத்

## இறப்பு

சயீத் தனது 83வது வயதில் 1984 ஆம் ஆண்டு பிப்ரவரி 7 ஆம் தேதி சென்னையில் காலமானார்.
# பஷீர் அகமது சயீத்

## மரபு

சயீதின் பெயரில் உள்ள ஒரு நன்கொடையானது மதராஸ் பல்கலைக்கழகத்தில் உள்ள இஸ்லாமிய ஆய்வுகளுக்கான JBAS மையத்திற்கு ஆதரவளித்து வருகிறது. சென்னை தேனாம்பேட்டையில் உள்ள SIET மகளிர் கல்லூரி அவரது நினைவாக நீதியரசர் பஷீர் அகமது சயீது மகளிர் கல்லூரி எனப் பெயர் மாற்றம் செய்யப்பட்டது. பஷீர் அகமது சயீத் மற்றும் சக வழக்கறிஞரும் அரசியல்வாதியுமான கே. பாஷ்யம் ஐயங்கார் ஆகியோரின் நினைவாக இவர்கள் வாழ்ந்த சாலைக்கு பாஷ்யம்-பஷீர் அகமது சாலை என பெயரிடப்பட்டது.
# விக்கிப்பீடியா:Statistics/weekly/26-Nov-2023
| 214 | 220.158.142.44 | 0 | 1 | 0 | 0 | 0 | 0 | 0 | 1 | 23 |  |
| 215 | Kaiyr | 0 | 1 | 0 | 0 | 0 | 0 | 0 | 1 | 159 |  |
| 216 | 2409:40F4:8:5D4B:8000:0:0:0 | 0 | 1 | 0 | 0 | 0 | 0 | 0 | 1 | 82 |  |
| 217 | 2409:40F4:A3:16BE:8000:0:0:0 | 0 | 1 | 0 | 0 | 0 | 0 | 0 | 1 | 33 |  |
| 218 | Srithern | 0 | 1 | 0 | 0 | 0 | 0 | 0 | 1 | 0 |  |
| 219 | 2401:4900:7B75:22F3:E220:518C:1B09:13A8 | 0 | 0 | 0 | 0 | 0 | 0 | 1 | 1 | 0 |  |
| 220 | Quinlan83 | 0 | 1 | 0 | 0 | 0 | 0 | 0 | 1 | 2852 |  |
| 221 | 2409:408D:41B:8306:0:0:2946:C8A1 | 0 | 1 | 0 | 0 | 0 | 0 | 0 | 1 | 0 |  |
| 222 | Dhanurdaasa Ramanuja Jeeyar | 0 | 0 | 0 | 0 | 0 | 0 | 1 | 1 | 0 |  |
| 223 | Benjaminelouisecomeback | 0 | 1 | 0 | 0 | 0 | 0 | 0 | 1 | 84 |  |
| 224 | 2401:4900:64F8:4066:0:0:39:4F54 | 0 | 1 | 0 | 0 | 0 | 0 | 0 | 1 | 3 |  |
| 225 | Jü | 0 | 1 | 0 | 0 | 0 | 0 | 0 | 1 | 22 |  |
| 226 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 227 | 2401:4900:4DD9:6B85:AFBC:B0D9:B59F:C789 | 0 | 0 | 0 | 0 | 0 | 0 | 1 | 1 | 0 |  |
| 228 | 2402:4000:B187:CC12:6589:2E77:7F2B:673F | 0 | 1 | 0 | 0 | 0 | 0 | 0 | 1 | 1 |  |
| 229 | Wutsje | 0 | 1 | 0 | 0 | 0 | 0 | 0 | 1 | 640 |  |
| 230 | 2407:C00:E003:2355:1:0:5A87:CDF4 | 0 | 1 | 0 | 0 | 0 | 0 | 0 | 1 | 0 |  |
| 231 | 2409:40F0:1039:1E32:D911:464E:C1F1:A56E | 0 | 1 | 0 | 0 | 0 | 0 | 0 | 1 | 145 | } |
# வேம்புக்குடி

**வேம்புக்குடி** (*Vembukudi, Ariyalur*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# வேம்புக்குடி

## மக்கள்தொகை

மக்கள்தொகை கணக்கெடுப்பின் படி வேம்புக்குடி கிராமத்தில் 3,093 பேர் வசித்தனர். இதில் 1,534 பேர் ஆண்கள் 1,559 பேர் பெண்கள்.
# ஏகே தேள்மீன்

## பான்மைகள்

ஏகே தேள்மீன் சுமார் 18 மில்லியன் ஆண்டுகள் பழமையானது. இது வானியல் கால அளவுகளில் இளமையாக உள்ளது. பைனரி முறையே M ☉ சமப் பொருண்மை கொண்ட இரண்டு விண்மீன்களைக் கொண்டுள்ளது. இவை இரண்டும் 13.6 நாட்கள் வட்டணைக் காலத்தில் சுற்றிவருகின்றன. இந்த இரும அமைப்பு சுமார் 30 வானியல் அலகுகள் ஆரம் கொண்ட ஒரு குறுகிய தூசி வளையத்தால் சூழப்பட்டுள்ளதுமிந்த இரும அமைப்புக்கும் தூசி வட்டுக்கும் இடையே உள்ள இடைவெளி சில வளிமத்தால் நிரப்பப்படுகிறது.  
இது ஒரு மையப்பிறழ்வு வட்டணையில் உள்ளது, இது வட்டுடனான ஈர்ப்பு இடைவினைகளால் மாறுபடும் அகந்திரட்டல் விகிதங்களை ஏற்படுத்துகிறது. இதன் வட்டனையின் சேய்மைப் புள்ளியில், உள் வட்டு விளிம்பில் இருந்து பொருள் இடைவெளி ஊடாக இழுக்கப்படுகிறது. பைனரியின் ஒவ்வொரு உறுப்பையும் சுற்றி வளையம் போன்ற கட்டமைப்புகளை நிரப்பும் அகந்திரட்சி நீரோடைகளை இப்பொருள் உருவாக்குகிறது. இதன் வட்டணையின் அண்மைப் புள்ளியில், வளையம் போன்ற கட்டமைப்புகள்ஈடைவினை புரிகின்றன, இது ஒரு கோண உந்த இழப்புக்கு வழிவகுக்கிறது., இதனால் ஒரு அகந்திரட்டல் வெடிப்பு ஏற்படுகிறது.  
2014 ஆம் ஆண்டு ஆகத்தில், அபுள் விண்வெளித் தொலைநோக்கி வழி வட்டணையின் சேய்மைநிலையின்போது இந்த அமைப்பு நோக்கப்பட்டது. அப்போது தொலைநோக்கி நீரகப் பாயத்தின் ஒரு துளியைக் நோக்கியது, இது விண்மீனை நோக்கி பாயும் வளிம ஓடையால் ஏற்படும் விண்மீன் ஒளிமறைப்பால் விளக்கப்படுகிறது. வட்டணை அண்மைநிலையின்போது எக்சுஎம்எம்-நியூட்டன் தரவுகள் மேம்படுத்தப்பட்ட எக்சுக்கதிரும் புற ஊதாப் பாயமும் இந்த அமைப்பில் உள்ளதைக் காட்டுகிறது. இது வட்டணையின் அண்மைநிலையின்போது வலுவான அகந்திரட்சி நடப்பதற்கான கூடுதல் அறிகுறியாகும்.
# விழுப்பணங்குறிச்சி

**விழுப்பணங்குறிச்சி** (*Vilupanankurichi*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள அரியலூர் தாலுக்காவில் உள்ள ஒரு கிராமம் ஆகும்.
# விழுப்பணங்குறிச்சி

## மக்கள்தொகை

மக்கள்தொகை கணக்கெடுப்பின் படி, விழுப்பனங்குறிச்சி கிராமத்தில் 1286 ஆண்கள் 1298 பெண்கள் என மொத்தம் 2,584 பேர் வசித்தனர்.
# அசாவீரன்குடிக்காடு

**அசாவீரன்குடிக்காடு** (*Asaveerankudikkadu*) என்பது இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தில் உள்ள செந்துறை தாலுக்காவில் உள்ள ஒரு கிராமம் ஆகும்.
# அசாவீரன்குடிக்காடு

## மக்கள்தொகை

2011 மக்கள்தொகை கணக்கெடுப்பின்படி, அசாவீரன்குடிக்காடு கிராமத்தில் 1988 ஆண்கள் மற்றும் 1993 பெண்கள் என மொத்தம் 3981 பேர் வசித்தனர்.
# முகலாய அருங்காட்சியகம்

**சத்ரபதி சிவாஜி மகாராஜ் அருங்காட்சியகம்** (*The Chhatrapati Shivaji Maharaj Museum*), முன்பு **முகலாய அருங்காட்சியகம்** என்று அழைக்கப்பட்டது, இது இந்தியாவின் ஆக்ரா நகரத்தில் கட்ட திட்டமிடப்பட்ட ஒரு அருங்காட்சியகமாகும். இந்த அருங்காட்சியகம் 2015 இல் உத்தரப்பிரதேசத்தின் அப்போதைய முதல்வர் அகிலேஷ் யாதவ் அவர்களால் அறிவிக்கப்பட்டது, மேலும் 2017-ஆம் ஆண்டில் கட்டுமானம் தொடங்கியது. செப்டம்பர் 2020 நிலவரப்படி, அருங்காட்சியகம் இன்னும் கட்டுமானத்தில் உள்ளது. செப்டம்பர் 2020 இல் உத்தரப்பிரதேச முதல்வர் யோகி ஆதித்யநாத், முகலாய அருங்காட்சியகத்திற்கு மராட்டிய மன்னர் சிவாஜியின் பெயரை மாற்றினார்.
# எலையூர் கிழக்கு

**எலையூர் கிழக்கு** (*Elaiyur East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# எலையூர் கிழக்கு

## மக்கள்தொகை

2001 மக்கள்தொகை கணக்கெடுப்பின்படி, எலையூர் கிழக்கு கிராமத்தின் மக்கள்தொகை 5,443 ஆகும். இதில் 2,657 பேர் ஆண்கள் 2,786 பேர் பெண்கள்.  
இந்த கிராமம் 656.67 ஹெக்டேர் புவியியல் பரப்பளவைக் கொண்டுள்ளது.  
-
# எலையூர் கிழக்கு

## மக்கள்தொகை

### பள்ளிகள்

- அரசு மேல்நிலைப்பள்ளி, பூவாணிப்பட்டு
# எலையூர் மேற்கு

**எலையூர் மேற்கு** (*Elaiyur West*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உள்ள உடையார்பாளையம் வட்டத்தில் உள்ள ஒரு கிராமம் ஆகும்.
# எலையூர் மேற்கு

## மக்கள்தொகை

2001 மக்கள்தொகை கணக்கெடுப்பின்படி, எலையூர் மேற்கு கிராமத்தில் 1572 ஆண்கள் 1552 பெண்கள் என மொத்தம் 3124 பேர் இருந்தனர்.
# சுக்விந்தர் குமார்

**சுக்விந்தர் குமார்** (*Sukhwinder Kumar*) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தில் சிரோமணி அகாலிதளம் கட்சியில் உறுப்பினராக இருந்தார். பஞ்சாப் மாநிலத்தின் லூதியானாவிலுள்ள தயானந்த் மருத்துவக் கல்லூரி மற்றும் மருத்துவமனை மருத்துவக் கல்லூரியில் மருத்துவத்தில் இளநிலை பட்டம் பெற்றுள்ளார். மருத்துவரான இவர் 2017 மற்றும் 2022 ஆம் ஆண்டுகளில் நடைபெற்ற தேர்தல்களில் பங்கா சட்டமன்றத் தொகுதியில் போட்டியிட்டு பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார்.
# சுக்விந்தர் குமார்

## தொகுதி

சுக்விந்தர் குமார் *பங்கா சட்டமன்றத் தொகுதியை* பிரதிநிதித்துவப்படுத்துகிறார். *பங்கா சட்டமன்றத் தொகுதியில்* *சிரோமணி அகாலி தளம்* கட்சியின் சார்பில் போட்டியிட்டு வெற்றி பெற்றார். *பஞ்சாப் சட்டமன்ற* உறுப்பினரான ஆம் ஆத்மி கட்சியின் அர்ச்சோட்டை 1893 வாக்குகள் வித்தியாசத்தில் தோற்கடித்தார்.
# மீக் குளிர் குறுமீன்

அளவுடன் ஒப்பீடு (இடதுபுறம்) சிறைபடல்-1 (மீக் குளிர் குறுமீன்ன்)]]  
**மீக் குளிர் குறுமீன்** (*ultra-cool dwarf*) என்பது 2700 கெல்வின் வெப்பநிலைக்கும் குறைவான வெப்பநிலையைக் கொண்ட ஒரு விண்மீன் அல்லது துணை விண்மீனாகும். சிறந்த அறியப்பட்ட எடுத்துக்காட்டுகளில் ஒன்று சிறைபடல்-1 கோள் அமைப்பு ஆகும்.  
அல்ட்ரா-கூல் குள்ளன் என்பது 2,700 K (2,430 °C; 4,400 °F) க்கும் குறைவான வெப்பநிலையைக் கொண்ட ஒரு நட்சத்திர அல்லது துணை நட்சத்திரப் பொருளாகும்.  
கோள்களின் உருவாக்கப் படிமங்கள், அவற்றின் குறைந்த பொருண்மையாலும் அவற்றின் முதனிலைக் கோள்வட்டுகளின் சிறிய அளவாலும் இந்த விண்மீன்கள், மீப்புவிகள், வியாழன் நிறை கோள்களை விட, புதன் அளவு முதல் புவி அளவுக் கோள்கள் வரையிலான புவிநிகர் கோள்களின் பெருந்தொகையை வழங்க முடியும் என்று கூறுகின்றன. ஏழு புவி அளவிலான கோள்களைக் கொண்ட TRAPPIST-1 வகைக் கோள் அமைப்பின் கண்டுபிடிப்பு, இந்தவகை அகந்திரட்சிப் படிமத்தை உறுதிப்படுத்துவதாகத் தோன்றும்.  
அவற்றின் மெதுவான நீரக அணுக்கரு வினைத் தொகுப்பினால், மற்ற வகை குறைந்த பொருண்மை விண்மீன்களுடன் ஒப்பிடும் போது, மீக் குளிர் குறுமீன்களின் ஆயுட்காலம் குறைந்தது பல நூறு பில்லியன் ஆண்டுகள் என மதிப்பிடப்பட்டுள்ளது. அவற்றில் மிகச் சிறியவை சுமார் 12 *டிரில்லியன்* ஆண்டுகள் வாழ்கின்றன. புடவி வயது 13.8 *பில்லியன்* ஆண்டுகள் மட்டுமே என்பதால், அனைத்து மீக் குளிர் குறுமீன்களும் ஒப்பீட்டளவில் இளமையானவை. மாதிரிகள் தங்கள் வாழ்க்கையின் முடிவில் இந்த விண்மீன்களில் மிகச் சிறியவை செம்பெருமீன்களாக விரிவடைவதை விட நீலக் குறுமீன்களாக மாறும் என்று கணிக்கப்பட்டுள்ளது. இன்றுவரை இந்தக் கதிரலைத் தொலைநோக்கிகள் வழி பல நூற்றுக்கணக்கான மீக் குளிர் குறுமீன்களை நோக்கீடு செய்ததில் பன்னிரண்டு கதிரலை உமிழும் மீக் குளிர் குறுமீன்கள் அடையாளம் காணப்பட்டுள்ளன. மீக் குளிர் குறுமீன்களில் தோராயமாக 5-10% கதிரலைகளை வெளியிடுவதாக இந்த ஆய்வுகள் தெரிவிக்கின்றன. இந்த நோக்கீட்டுப் பரப்புரைகள் குறிப்பிடத்தக்க 2பொருண்மை ஜே10475385+2124234 விண்மீன்களை அடையாளம் கண்டுள்ளன. இவை 800-900 கெ வெப்பநிலையைக் கொண்டுள்ளன., இந்தக் கதிரலை உமிழும் பழுப்புக் குறுமீன். 2பொருண்மை ஜே10475385+2124234 என்பது T6.5 பழுப்பு குறுமீனாகும், இது காந்தப்புலத்தை 1.7 கிலோகாசுக்கும் அதிகமான வலிமையுடன் தக்க வைத்துக் கொண்டுள்ளது, இது புவியின் காந்தப்புலத்தை விட 3000 மடங்கு உயர்செறிவு கொண்டுள்ளது.
# மடாயி காவு

**மடாயி காவு** என்பதானது **திருவற்காடு பகவதி கோயில்** என்று அழைக்கப்படுகின்ற, கேரளாவின் அனைத்து பத்ரகாளி கோயில்களுக்கும் தாய்க்கோயில் ஆகும். இது, இந்தியாவின் கேரள மாநிலத்தில் உள்ளது. மூலவரான *பத்ரகாளி இங்கு உக்கிர வடிவில் உள்ளார்.* இதனால் பகவதியை அங்குள்ள தந்திரிகள் இவரை *திருவற்காடு ஆச்சி* என்று அழைக்கின்றனர். இக்கோயில் மலபார் தேவசம் போர்டு நிர்வாகத்தின்கீழ் உள்ளது. இது முன்னர் சிரக்கல் தேவஸ்வத்தின் கோயிலாகவும், தொடர்ந்து சிரக்கல் அரச குடும்பத்தின் புனிதத் தலமாகவும் இருந்து வருகிறது. இக்கோயில் பையங்காடியில் மடாய் அமைந்துள்ளதால், இது மடாய் காவு என்று அழைக்கப்படுகிறது.
# மடாயி காவு

## ஆடைக்கான நெறிமுறை

- ஆண்கள்: பாரம்பரிய முண்டு அனுமதிக்கப்படுகிறது. கருவறைக்குள் லுங்கி, சட்டை, பனியன் அணிய அனுமதி இல்லை.
- பெண்கள்: சல்வார் கமீஸ், சேலை, செட் முண்டு, பாவாடை, ரவிக்கை அனுமதிக்கப்படுகிறது. ஜீன்ஸ் அணிய அனுமதி இல்லை.
# மடாயி காவு

## பெயர்க்காரணம்

இக்கோயில் *திருவற்காடு பகவதி* என்று அழைக்கப்படுகிறது, தமிழில் - மணிப்பிரவாள நடையில் சிவனை அழைக்க திருவார் என்பர். அது மரியாதைக்குரிய ஒன்றாகும். இப்பகுதியில் உள்ள சில சன்னதிகளின் கட்டிடக்கலை அமைப்புகள் மூலமாக இப்பகுதியில் தேவி எவ்வாறு உணரப்படுகிறாள் என்பதை உணர்த்துகின்றன. அன்னபூர்ணேசுவரி கோயில், மாடாய்க்காவு போன்ற கோயில்களில் அதிகமானவ பிராமணத் தாக்கத்தைக் பண்டைய காலத்தில் பிராமணப் பெண்கள், சிட்-அவுட்டில் முகத்தைக் காட்ட அனுமதிக்கப்படவில்லை. அவர்கள் பெரும்பாலும் தங்கள் வீட்டிற்குள்ளேயே இருந்தார்கள். இதனைக் குறிக்கும் விதத்தில் கேரளப்பிராமணர்கள் அவர்களை*அந்தர்ஜனம்* என்று அழைக்கப்பட்டனர். தேவி *பிராமணத் தாயாகக்* கருதப்படுகிறாள். ஆதலால், கோயில் நுழைவு வாயிலை எதிர்கொண்டு அமையவில்லை. அவரின் கருவறையானது சன்னதி உள்ளே அமைந்துள்ளது. முன் நுழைவாயிலின் வழியே உள்ளே நுழையும் போது பார்க்கக்கூடிய சன்னதியாக சிவனின் சன்னதி உள்ளது. அதற்கு மற்றொரு காரணம் அது தாந்திரீயக் கோயில் கட்டிடக்கலைப் பாணியிலமைந்த *ருருஜித் விதானம்* ஆகும். அன்னபூர்ணேசுவரி கோவிலின் முன் நுழைவாயிலில் கிருஷ்ணரின் சன்னதி உள்ளது. ஆதலால்தான் இக்கோயில் அம்மனின் பெயரைவிட சிவன் பெயரால் அறியப்படுகிறது. *திருவற்காடு* என்றால் *இறைவனின் காடு* என்று பொருளாகும்.
# மடாயி காவு

## புராணம்

இக்கோயிலின் தோற்றம் பற்றி பல்வேறுவிதமான நாட்டுப்புறக் கதை வழக்காறுகள் உள்ளன. இராஜராஜேசுவரர் கோயிலில் பகவதியான *மடைக்காவிளம்மை* தங்கியிருந்ததாக ஒரு புராணத்தில் கூறப்பட்டுள்ளது. ஆனால், அவர் அசைவமாக இருந்ததால், சிவன் கோயிலில் இருக்க முடியவில்லை. அவர் தனக்காக ஒரு தனி சன்னதியைக் கட்டும்படி அப்பகுதியின் அப்போதைய அரசனுக்கு கட்டளையிட்டார்.  
மற்றொரு புராணக்கதையில், நீண்ட காலத்திற்கு முன்பு மடாய்க்கு *தாரிகா* என்ற அரக்கன் தொந்தரவு செய்தான். மடாயிகாவிலம்மா அவனைக் கொன்று, சிவனிடம், அருகில் தனக்கு ஒரு சன்னதி அமைத்துத்தரும்படி வேண்டினார். சிவபெருமான் தனது சீடரான பரசுராமரிடம் சக்திக்காக ஒரு சன்னதியை அமைக்க கட்டளையிட்டார். பரசுராமர் *மடைப்பாறையையும்* அதன் மீது *புனித சன்னதியையும்* உருவாக்கினார்.
# மடாயி காவு

## வரலாறு

சுமார் 1780 இல் ஹைதர் அலி மலபாருக்குள் ஊடுருவியபோது, மடாய்காவுவில் பெரும்பாலான இடங்கள் கால்நடைகளின் வெட்டப்பட்ட குடல்களால் இழிவுபடுத்தப்பட்டன. அப்போது உள்ளூர் நாயர் வீரரான வெங்கையில் சாத்துக்குட்டி அந்தச் செயலுக்குக் காரணமான குற்றவாளியின் தலையை துண்டித்து, துண்டிக்கப்பட்ட தலையை கோயில் அலுவலர்களிடம் ஒப்படைத்தார். இதுவே வேங்கையில் நாயர் குடும்பம் நாயனார் பட்டம் பெறக் காரணமாக அமைந்தது.
# மடாயி காவு

## வழிபாடு

கட்டுமடம் ஈசானன் நம்பூதிரிப்பாட் சன்னதியின் தந்திரி (தலைமை அர்ச்சகர்) ஆவார். கேரளாவில் உள்ள பிராமண குடும்பங்களின் நான்கு முக்கிய *மந்திரவாத குலங்களில்* கட்டுடமும் ஒன்றாகும்.  
இக்கோயிலின் சடங்குகள் கௌல விதிமுறைகளைப் பின்பற்றுகின்ற பிராமணர்களால் செய்யப்படுகின்றன. அதில் உள்ள *அஷ்டபாஷாக்கள்* தியானத்தில் முக்கியமானவையாகும். ஒரு பக்தன் இவற்றைக் கட்டுப்படுத்த முடிந்தால், பகவதி ஆசீர்வதித்து, அதனை சிவனுக்கு உணர்விப்பார் என மக்கள் நம்புகின்றனர். கோயிலின் முக்கிய திருவிழா மார்ச் மாதம் *பூரத்தில்* நடைபெறுகிறது. மீனத்தில் பூரம் தவிர மலையாள மாதங்களான துலாம், விருச்சிகம், மகரம் ஆகிய மாதங்களிலும் திருவிழாக்கள் நடைபெறுகின்றன. பெரும்காளியாட்டம் என்பது மலையாள மாதமான இடவத்தைக் குறிக்கும்.  
இங்கு சிவன் சன்னதி கிழக்கு நோக்கியும், பத்ரகாளி சன்னதி மேற்கு நோக்கியும் உள்ளது. கோயிலின் ஒரு குறிப்பிட்ட அம்சமாக *கோழி கலசத்தைக்* கூறலாம்.இது அம்மனுக்கு கோழி பலியிடுவது உயர்வாகக் கொண்டாடப்படுகிறது.
# மடாயி காவு

## மேலும் பார்க்கவும்

- களரிவாத்துக்கல் பகவதி கோவில்
# சோரா சிங் மான்

**சோரா சிங் மான்** (*Zora Singh Maan*) இந்தியாவைச் சேர்ந்த ஓர் அரசியல்வாதியாவார். 1940 ஆம் ஆண்டு சூன் மாதம் 18 ஆம் தேதியன்று இவர் பிறந்தார். இந்தியாவின் 14ஆவது மக்களவையில் உறுப்பினராக இருந்தார். பஞ்சாப் மாநிலத்தின் பிரோசுப்பூர் தொகுதியை பிரதிநிதித்துவப்படுத்தினார். சிரோமணி அகாலி தளம் அரசியல் கட்சியின் உறுப்பினராக பஞ்சாப் அரசியலில் இயங்கினார்.  
சரப்சித்து கவுர் என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்களும் இரண்டு மகள்களும் உள்ளனர். சோரா சிங் மான் 2010 ஆம் ஆண்டு சூன் மாதம் 27 ஆம் தேதியன்று தனது 70 ஆவது வயதில் காலமானார்.
# மிருதங்க சைலேசுவரி கோயில்

**மிருதங்க சைலேசுவரி கோயில்** இந்தியாவின் கேரளாவில் உள்ள கண்ணூர் மாவட்டத்தில் முழக்குன் என்னுமிடத்தில் அமைந்துள்ள ஒரு புகழ்பெற்ற இந்து கோயில் ஆகும். விஷ்ணுவின் ஆறாவது அவதாரமான பரசுராமரால் நிறுவப்பட்டதாக நம்பப்படுகின்ற பண்டைய கேரளாவின் 108 துர்கா கோயில்களில் இதுவும் ஒன்றாகும்.
# மிருதங்க சைலேசுவரி கோயில்

## மூலவர்

இக்கோயிலின் மூலவர் மிருதங்க சைலேசுவரி நான்கு கைகளைக்கொண்ட துர்க்கை ஆவார். இரண்டு கைகளில் சங்கும், சக்ரமும் கொண்டுள்ளார். முன் வலது கை பக்தர்களை ஆசீர்வதிக்கும் நிலையிலும், முன் இடது கை இடுப்பில் வைத்துள்ள நிலையிலும் காணப்படுகிறது.
# மிருதங்க சைலேசுவரி கோயில்

## வடிவங்கள்

இந்து மதத்தில் துர்க்கையானவர் மூன்று முக்கிய வடிவங்களானமகா துர்க்கை, சண்டிகா, அபராஜிதா என்ற நிலையில் வழிபடப்படுகிறார். மகா துர்க்கையானவர் உக்ரசந்தா, பத்ரகாளி, காத்யாயனி என்ற மூன்று வடிவங்களில் உள்ளார்.
# 2000 கேம்ப் தாவிது கூட்டம்

**2000 கேம்ப் தாவிது கூட்டம்** என்பது 2000 ஆண்டு மே 10 முதல் 18 வரை 2000 கேம்ப் தாவிதில் நடந்த அமெரிக்க அதிபர் பில் கிளிண்டனுக்கும் இசுரேல் பிரதமர் இகுட் பராக்குக்கும் பாலத்தீன ஆணைய தலைவர் யாசர் அராபத்துக்கும் இடையே இசுரேல் பாலத்தீன சண்டையை முடிவுக்கு கொண்டு வர நடத்தப்பட்டது. இக்கூட்டம் எந்த முடிவும் எட்டப்படாமல் தோல்வியில் முடிந்தது, இக்கூட்ட முடிவே இசுரேலுக்கு எதிராக பாலத்தீனியர்களின் இரண்டாவது கிளர்ச்சி (இன்டிபெடா) ஆரம்பமானதற்கு ஒரு காரணியாக சொல்லப்படுகிறது.  
இக்கூட்ட நிகழ்வின் அறிக்கையை ரசோமோன் விளைவு என்று அழைக்கிறார்கள். இக்கூட்டத்தில் பங்கேற்ற ஒவ்வொருவரும் அவர்கள் நலனுக்கேற்ப மாறுபட்ட கருத்துக்களை கூறியுள்ளதால் இப்பெயர் கொடுக்கப்பட்டது.
# 2000 கேம்ப் தாவிது கூட்டம்

## கூட்டம்

அமெரிக்க அதிபர் பில்கிளிண்டன் இசுரேல் பிரதமர் இகட் பராக்கையும் பாலத்தீன ஆணைய தலைவர் யாசர் அராபத்தையும் யூலை 5 அன்று இசுரேல்-பாலத்தீன அமைதிப் பேச்சுவார்த்தையை தொடர கேம்ப் தாவிதுக்கு வருமாறு அழைப்பு விடுத்தார். 1978இல் அதிபர் சிம்மி கார்டரால் எகிப்து அதிபர் அன்வர் சதாத்துக்கும் இசுரேல் பிரதமர் மெனாசெம் பெகினுக்கும் இடையே காம்ப் தாவீதில் வெற்றிகரமாக நடந்த அமைதிப் பேச்சுவார்த்தையை முன் உதாரணமாக கொண்டு இங்கு பேச்சுவார்த்தை நடத்த அழைப்பு விடுக்கப்பட்டது. 1993ஆம் ஆண்டு பாலத்தீன ஆணைய தலைவர் யாசர் அராபத்துக்கும் மறைந்த இசுரேல் பிரதமர் இச்சாக் ராபினுக்கும் இடையே ஒசுலோவில் உடன்பாடு ஏற்பட்டது. இதில் இசுரேல் பாலத்தீனத்துக்கு இடையேயான எல்லா சிக்கல்களும் பேசப்பட்டது, இசுரேலின் ஆதிக்கத்துக்கு உட்பட்ட பாலத்தீன தன்னாட்சி அமைப்பு ஏற்படுத்த பட்ட 5 ஆண்டுகளுக்குள் மேற்கு கரையிலுள்ள இசுரேல் குடியேற்றங்களின் நிலை முடிவு செய்யப்படும் எனவும் தீர்மானிக்கப்பட்டது. எனினும் இவ்வுடன்பாட்டை செயல்படுத்தும் இடைக்கால செயல்பாடு இசுரேலியர்கள் பாலத்தீனர்கள் ஆகிய இருவரது எதிர்பார்ப்பையும் பூர்த்தி செய்யவில்லை.  
2000, யூலை 11 கேம்ப் தாவிதில் கூட்டப்பட்ட அமைதி பேச்சுவார்த்தைக்கான கூட்டம் பேச்சுவார்த்தைக்கான தகுந்த காலம் கனியும் முன்பே கூட்டப்பட்டதாக பாலத்தீனியர் கருதினர். இது தங்களை சிக்கவைப்பதற்கான சூழ்ச்சி வலை என்றும் பாலத்தீனியர்கள் கருதுகின்றனர். எந்தவொரு முடிவும் எட்டப்படாமல் இக்கூட்டம் யூலை 25 அன்று முடிந்தது. ஒப்புக்கொள்ளப்பட்ட விதிகளின் படி வருங்காலங்களில் பேச்சுவார்த்தை நடத்துவது என்ற அறிக்கையுடன் இக்கூட்டம் நிறைவடைந்தது
# 2000 கேம்ப் தாவிது கூட்டம்

## பேச்சுவார்த்தை

பேச்சுவார்த்தை எந்த எழுதப்பட்ட குறிப்புகளை வைத்து நடக்காமல் வெறும் பேச்சுக்களின் மூலமே நடந்தது. எல்லா கோரிக்கைகளும் இரு தரப்பாலும் ஏற்கப்படாவிட்டால், எட்டப்பட்ட எந்த ஒரு உடன்பாட்டையும் ஏற்கத்தேவையில்லை என்ற அடிப்படையிலேயே இந்தப் பேச்சுவார்த்தை நடந்தது. எந்தக் கோரிக்கையிலும் உடன்பாடு எட்டப்படவில்லை. நில உரிமை, செருசலம், கோவில் மலை, குடியேற்றம், அகதிகள், பாலத்தீனியர்கள் திரும்ப வரும் உரிமை, பாதுகாப்பு போற்றவற்றில் உடன்பாடு எட்டப்படாமல் போனது.  
வரலாற்று பாலத்தீனிய நிலத்தில் 78% இசுரேலியர்களுக்கு என்பதை ஏற்றுக்கொண்ட பாலத்தீனியர் தரப்பு 22% மட்டும் தங்களுக்கு இருப்பதால் மேற்கு கரையும் காசா நிலப்பகுதியும் கொண்ட இறையாண்மை உள்ள நாடு வேண்டுமென கேட்டனர். விட்டுக்கொடுத்தவற்றில் இருந்து மேலும் விட்டுக்கொடுக்க முடியாது என பைசல் உசைனி கூறினார். ஐநா தீர்மானம் 242 ஆறு நாள் போரில் கைப்பற்றப்பட்ட நிலங்களில் இருந்து இசுரேல் முழுமையாக விலக வேண்டுமென்று கூறுவதாக பாலத்தீனியர்கள் கூறினர்.  
1993 ஒசுலோ கூட்டத்தில் பாலத்தீனர்கள் அரபு இசுரேலிய போருக்கு பின்னான பச்சை கோட்டை எல்லையாக மேற்கு கரைக்கு ஒத்துக்கொண்டனர், ஆனால் இசுரேலியர்கள் இதை நிராகரித்துடன் ஐநா தீர்மானம் 242ஐ பாலத்தீனர்கள் தவறாக புரிந்துகொண்டுள்ளனர் என்றனர். இசுரேலியர்கள் பச்சை கோட்டு எல்லைப் பகுதியிலில் பாலத்தீனியர்கள் கட்டுப்பாட்டிலிருக்கும் மேற்கு கரையிலுள்ள இசுரேலிய குடியேற்றங்களை இசுரேலுடன் இணைக்க விரும்புகின்றனர். மேலும் ஆறு நாள் போருக்கு பின் கைப்பற்றிய மேற்கு கரை பகுதிகளை முழுவதுமாக ஒப்படைப்பது இசுரேலின் பாதுகாப்புக்கு அச்சுறுத்தலை தரும் என்று கருதுகின்றனர். மேற்கு கரையின் 5% நிலப்பகுதி அளவில் பாலத்தீனர்களும் இசுரேலியர்களும் வேறுபாட்டைக் கொண்டுள்ளனர். கிழக்கு எருசலேம் (71 சதுர கிமீ) சாக்கடல் (195 சதுர கிமீ) யாரும் செல்லக்கூடாத இடம் (50 சதுர கிமீ) பாலத்தீனர்கள் பார்வையில் இசுரேலியர்கள் தருவதாக கூறும் பாலத்தீன நாடு அதிகபட்சம் 86% மேற்கு கரையையே கொண்டிருக்கிறது.
# 2000 கேம்ப் தாவிது கூட்டம்

## பேச்சுவார்த்தை

### தொடர்ச்சி

முன்மொழியப்பட்ட பாலத்தீன நாட்டில் காசா நிலப்பகுதி மேற்கு கரையில் இருந்து துண்டிக்கப்பட்டு இருந்தது. மேற்கு கரையே ஒரே நிலப்பகுதியாக இல்லாமல் துண்டிக்கப்பட்டு இருந்தது. நோம் சோம்சுகி மேற்கு கரை மூன்று நிருவாக அலகுகளாக பிரிக்கப்படும் என்றும் கிழக்கு எருசலம் நான்காவது நிருவாக அலகுகளாக இருக்கும் என்றும் இந்த நான்கு நிருவாக அலகுகளும் இசுரேலிய பகுதிகளால் பிரிக்கப்பட்டிருக்கும் என்று குறிப்பிருந்தார். வேறு சிலர் மூன்று நிருவாக அலகுகளாக மட்டும் பிரிக்கப்பட்டிருக்கும் என்றனர். இவைகளுக்கு முற்றிலும் மாறாக இகுட் பாராக் மேற்கு கரையானது கிழக்கு எருசலேமிலிருந்து சாக்கடலுக்கு போகும் பகுதிக்கு இப்புறம் அப்புறம் என இரு பகுதிகளாக பிரிக்கப்படும் மற்றபடி தொடர்ச்சியாக இருக்கும் என்றார்.  
இந்த முன்மொழிவை பாலத்தீனியர்கள் ஏற்கவில்லை. மேற்கு கரையை மூன்றாக பிரிப்பதை அவர்கள் கடுமையாக எதிர்த்தனர். குடியேற்ற பகுதிகளும், புறநகர் சாலைகளும் ரமலான் நகரத்துக்கும் நெபுலசுக்கும் யெனினுக்கும் இடையேயான தடையில்லா மக்கள் போக்குவரத்தை துண்டிக்கும். ரமலான் அலகு பெத்தகேமையும் எபிரானையும் பிரிக்கும். தனியான இன்னொரு சிறிய அலகு செரிக்கோவை கொண்டிருக்கும். மேலும் மேற்கு கரைக்கும் சோர்டானுக்கும் இடையேயான எல்லை இசுரேலிய கட்டுப்பாட்டில் இருக்கும். பாலத்தீனம் கிழக்கு எருசலேமினின் சில பகுதிகளை பெறும் அவை மேற்கு கரையிலிருந்து இசுரேலுடன் இணைக்கப்பட்ட பகுதிகளால் சூழப்பட்டிருக்கும்
# மசூம் கான்

**மசூம் கான்** ( *Masum Khan*) ( பி. 1604) வங்காளத்தின் ஜமீந்தார் ஆவார். இவர் பரோ-புய்யான் கூட்டமைப்பின் தலைவர் மூசா கானின் மூத்த மகனும் மற்றும் வாரிசும் ஆவார். மேலும், இசா கானின் பேரனுமாவார்.
# மசூம் கான்

## ஆரம்ப வாழ்க்கை மற்றும் குடும்பம்

மசூம் கான் சரயிலில் இருந்து வந்த வங்காள முஸ்லிம் குடும்பத்தில் பிறந்தவர். இவரது தந்தை, மூசா கான் மற்றும் தாத்தா, இசா கான், இருவரும் பரோ-புய்யான் கூட்டமைப்பின் முக்கியத் தலைவர்களாக இருந்தனர். மேலும், இவர்கள் பைசு ராஜ்புத்திரக் குலத்திலிருந்து வந்தவர்கள். வங்காள சுல்தான் கியாசுதீன் மக்மூத் சாவின் திவானாக பணியாற்றுவதற்காக மசூமின் பெரிய தாத்தா பகீரத் அயோத்தியிலிருந்து குடிபெயர்ந்தார். கானின் தாத்தா, காளிதாஸ் கஸ்தானி, திவானாகவும் பணியாற்றினார். மேலும், இப்ராகிம் டேனிசுமந்தின் வழிகாட்டுதலின் கீழ் இஸ்லாத்தை ஏற்றுக்கொண்டு சுலைமான் கான் என்ற பெயரைப் பெற்றார். சுலைமான் சுல்தானின் மகள் சையதா மொமெனா காதுனை மணந்தார். மசூம் கானின் பெரிய பாட்டி, மற்றும் சரயிலின் நிலங்களைப் பெற்றார்.
# மசூம் கான்

## ஆட்சி

ஏப்ரல் 1623 இல் மசூமின் தந்தையின் மரணத்தைத் தொடர்ந்து, முகலாய வங்காளத்தின் சுபாதார் இப்ராகிம் கான் பாத்-இ-சங் மசூம் கானை மூசாவின் தோட்டத்தின் வாரிசாக அங்கீகரித்தார்.  
போர்த்துகீசியர்களுக்கு எதிராக முகலாய இராணுவத்தால் 1632 இல் நடந்த ஹூக்ளி முற்றுகையில் மசூம் கான் பங்கேற்றார். பின்னர், மீண்டும் இவர் 1636 இல் அசாமின் முகலாயர் படையெடுப்பில் பங்கேற்றார்.
# நிதிரானா

***நிதிரானா*** (*Nidirana*) என்பது கிழக்கு மற்றும் தென்கிழக்கு ஆசியாவில் உள்ள தவளைப் (இராணிடே) பேரினமாகும். இவை பொதுவாக **இசைத் தவளைகள்** என்று அழைக்கப்படுகின்றன. இந்த பேரினத்தில் பல சிற்றினங்கள் உள்ளன. இவை முன்னர் *பாபினா* பேரினத்தில் வகைப்படுத்தப்பட்டன. இது இதன் சகோதர இனமாகக் கருதப்படுகிறது.
# நிதிரானா

## சிற்றினங்கள்

*நிதிரானா* பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன:  
- *நிதிரானா அடினோப்ளூரா* <small>(பவுலஞ்சர், 1909)</small>
- *நிதிரானா சாப்பேன்சிசு* <small>(பர்ரெட், 1937)</small>
- *நிதிரானா சோங்கிங்கென்சிசு* <small>மா & வாங், 2023</small>
- *நிதிரானா டவுஞ்சினா* <small>(சாங், 1933)</small>
- *நிதிரானா குவாங்டோங்கென்சிசு* <small>லியு, வான் மற்றும் வாங், 2020</small>
- *நிதிரானா குவாங்சியென்சிசு* <small>மோ, லியு, ஹுவாங், லியாவ் மற்றும் வாங், 2021</small>
- *நிதிரானா ஹைனானென்சிசு* <small>(பீ, யே மற்றும் ஜியாங், 2007)</small>
- *நிதிரானா லீஷானென்சிசு* <small>லி, வெய், சூ, குய், ஃபீ, ஜியாங், லியு மற்றும் வாங், 2019</small>
- *நிதிரானா லினி* <small>(சௌ, 1999)</small>
- *நிதிரானா மங்வேனி* <small>லியு, குய் மற்றும் ஒய்.-ஒய். வாங், 2020</small>
- *நிதிரானா நான்குனென்சிஸ்* <small>லியு, ஜெங், வாங், லின், லியு மற்றும் வாங், 2017</small>  
- *நிதிரானா ஆக்ஸிடென்டலிசு* <small>லியு, யாங் மற்றும் வாங், 2020</small>
- *நிதிரானா ஒகினவனா* <small>(போட்ஜெர், 1895)</small>
- *நிதிரானா ப்ளூராடென்* <small>(பவுலஞ்சர், 1904)</small>
- *நிதிரானா ஷிவந்தஷானென்சிசு* <small>சென், பெங், லி மற்றும் லியு, 2022</small>
- *நிதிரானா சியாங்கிகா* <small>லியு மற்றும் வாங், 2020</small>
- *நிதிரானா யாயோகா* <small>லியு, மோ, வான், லி, பாங் மற்றும் வாங், 2019</small>
- *நிதிரானா யே* <small>வீ, லி, லியு, செங், சூ மற்றும் வாங், 2020</small>
- *நிதிரானா நோடிஹிங்* <small>போருவா, தீபக் & தாஸ், 2023</small>
# அர்மீட் சிங் சாந்து

**அர்மீட் சிங் சாந்து** (*Harmeet Singh Sandhu*) இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் அரசியல் கட்சியின் உறுப்பினராக பஞ்சாப் அரசியலில் இயங்கினார். 2002 ஆம் ஆண்டு வரை பஞ்சாப் சட்டப் பேரவையில் சட்டமன்ற உறுப்பினராகப் பணியாற்றினார். காதூர் சாகிப் சட்டமன்றத் தொகுதியிலிருந்து இவர் தேர்ந்தெடுக்கப்பட்டார்.  
அர்மீட் சிங் சாந்து 2002 ஆம் ஆண்டில் தர்ன் தரன் தொகுதியிலிருந்து இருந்து பஞ்சாப் சட்டப் பேரவைக்கு சுயேச்சை வேட்பாளராகத் தேர்ந்தெடுக்கப்பட்டார். 2007 ஆம் ஆண்டில் இவர் அகாலி தள வேட்பாளராக தர்ன் தரனில் இருந்து வெற்றிகரமாகப் போட்டியிட்டார். 2011 ஆம் ஆண்டு சூன் மாதத்தில் தலைமை நாடாளுமன்ற செயலாளராக நியமிக்கப்பட்டார். 2012 ஆம் ஆண்டில் பஞ்சாப் சட்டமன்றத்திற்கு மீண்டும் தேர்ந்தெடுக்கப்பட்டார்.
# பர்தாப் சிங் சங்கர்

**பர்தாப் சிங் சங்கர்** (*Partap Singh Shankar*) இந்தியாவைச் சேர்ந்த ஓர் அரசியல்வாதியாவார். குருத்வாரா சீர்திருத்த இயக்கத்தின் தீவிர உறுப்பினராக இருந்தார்.  
சலந்தரில் உள்ள சரிகார் கிராமத்தில் பர்தாப் சிங் சங்கர் பிறந்தார். சலந்தரில் பஞ்சாப் ராணுவத்தில் வைசுராயாக பணியாற்றினார். 1923 மற்றும் 1926 ஆம் ஆண்டுகளில் நடைபெற்ற பஞ்சாப் சட்டமன்றத் தேர்தல்களில் சலந்தர் (சீக்கிய-கிராமப்புற) தொகுதியில் இருந்து வெற்றி பெற்றார்.
# 2023 விசாகப்பட்டினம் மீன்பிடி துறைமுக தீ விபத்து

**2023 விசாகப்பட்டினம் மீன்பிடித் துறைமுக தீ விபத்து**19 நவம்பர் 2023 அன்று, சுமார் 23:00 ஒ.ச.நே மணிக்கு இந்தியாவின் ஆந்திர பிரேதச மாநிலத்தின் விசாகப்பட்டினம் மீன்பிடித் துறைமுகத்தில் ஏற்பட்டது. இத்தீவிபத்தில் 43 மீன்பிடிப் படகுகள் முற்றிலுமாக எரிந்து நாசமானது. மேலும் 15 படகுகள் பகுதியளவில் சேதமடைந்தன. எந்த மூலத்திலிருந்து தீ ஏற்பட்டது என்பது குறித்து இதுவரை (27 நவம்பர் 2023) தெரியவில்லை. மேலும் இவ்விபத்து குறித்து காவல்துறையினர் விசாரணை மேற்கொண்டுள்ளனர்.விசாகப்பட்டினம் மீன்பிடி துறைமுகத்தில் ஏற்பட்ட தீ விபத்தில் ரூ.30-35 கோடி (USD 3.6-4.2 மில்லியன்) இழப்பு ஏற்பட்டுள்ளதாக தகவல்கள் தெரிவிக்கின்றன.  
நவம்பர் 26, 2023 அன்று, தீ விபத்துக்கான காரணத்தை கண்டறிந்துள்ளதாக காவல்துறை அறிவித்தது. இச்சம்பவம் தொடர்பாக முதலில் யூடியூபரும் மற்றும் உள்ளூர் மீனவருமான நானி குற்றச்சாட்டுகளுக்கு ஆளானார். உள்ளூர்வாசிகளான வாசுபள்ளி நானி மற்றும் சத்யம் ஆகியோர் குடிபோதையில், ஒரு சிகரெட்டை படகில் வீசியதால் தீ விபத்து ஏற்பட்டதாகக் கூறி அவர்களை காவல்துறையினர் கைது செய்தனர். இதற்கு அப்பகுதி மீனவர்கள் எதிர்ப்பு தெரிவித்தனர். இருப்பினும் ஆரம்பகட்ட விசாரணைக்குப் பின்னர் அவர் விடுவிக்கப்பட்டார்.
# 2023 விசாகப்பட்டினம் மீன்பிடி துறைமுக தீ விபத்து

## சம்பவம்

நவம்பர் 19, 2023 அன்று 23:00 ஒ.ச.நே க்குப் பிறகு இந்த தீ விபத்து சம்பவம் நிகழ்ந்தது. படகுகளில் வைக்கப்பட்டிருந்த எரிபொருள் ஆதாரங்களான திரவ பெட்ரோலிய வாயு உருைளகள் மற்றும் படகின் எரிபொருள் கொள்கலன்கள் பற்றிக் கொண்டதால் பல படகுகளுக்கும் தீ வேகமாகப் பரவியது. தீயணைப்புத் துறையினர் நான்கு மணி நேரத்திற்கும் மேலாக தீயைக் கட்டுக்குள் கொண்டு வர முயன்றனர். இறுதியாக நவம்பர் 20 ஆம் தேதி அதிகாலை 4:30 மணியளவில் தீ கட்டுக்குள் கொண்டு வரப்பட்டது  
கடலில் பிடித்துவரப்பட்ட மீன்களுடன் நிறுத்தப்பட்டிருந்த பல படகுகள் எரிந்த நிலையில், ஆரம்பத்தில் சுமார் 25 மீன்பிடி படகுகள் முற்றிலும் அழிந்ததாக காவல்துறையினர் தெரிவித்தனர். ஆனால், பின்னர் அரசு அதிகாரிகள் 43 மீன்பிடி படகுகள் முற்றாக அழிக்கப்பட்டதையும் 15 படகுகள் பகுதியளவிலும் சேதமடைந்ததைக் கண்டறிந்தனர். இந்த விபத்தில் உயிர்ச்சேதம் எதுவும் ஏற்படவில்லை.
# 2023 விசாகப்பட்டினம் மீன்பிடி துறைமுக தீ விபத்து

## பின்விளைவு

விபத்தின் போது மீன்பிடிப் படகுகளில் வைக்கப்பட்டிருந்த பெரும்பாலான மீன், நண்டு உள்ளிட்ட கடல் உணவுயிரிகள் தீயில் நாசமானதால், துறைமுக வளாகத்தில் இயங்கும் மீன்பிடி சந்தை மறுநாள் மூடப்பட்டது. அதிகாரிகள் விபத்து காரணமாக ரூ.30 - 35 கோடி (3.6-4.2மில்லியன் அமெரிக்க டாலர்) இழப்பு ஏற்பட்டிருக்கலாம் என மதிப்பிட்டனர். பிரபலமான யூடியூபராக மாறிய உள்ளூர் மீனவர், நானி, துறைமுகத்தில் கேளிக்கை விருந்தில் ஈடுபட்டதாகக் கூறப்படும் நண்பர்கள் குழுவினருடன் ஏற்பட்ட தகராறு காரணமாக தீ விபத்து ஏற்பட்டதாக சந்தேகத்தின் கீழ் முதலில் கைது செய்யப்பட்டார். இந்த விபத்தை நேரலையில் படம்பிடித்து யூடியூப்பில் பகிர்ந்த நானி, தீ விபத்திற்கான மூல காரணம் குறித்து தனக்கு தெரியவில்லை என்று கூறியுள்ளார். ஆரம்பகட்ட விசாரணைக்குப் பிறகு நானி விடுவிக்கப்பட்டார். மேலும் மூடிய-மின்சுற்று தொலைக்காட்சி காட்சிகள் நானிக்கு எதிரான சந்தேகத்திற்கு வலு சேர்க்கவில்லை என்று காவல்துறையினர் கூறியதாக செய்தி அறிக்கைகள் சுட்டிக்காட்டுகின்றன.  
சமீபத்தில் நடந்த தீ விபத்து குறித்து விசாரிக்க ஆந்திர அரசு சிறப்புக் குழுவை அமைத்துள்ளது. வருவாய்த்துறை, தீயணைப்புத் துறை, மீன்வளத்துறை, காவல் துறை அதிகாரிகளைக் கொண்ட இந்தக் குழு, சம்பவம் தொடர்பான சூழ்நிலைகளை ஆராய்வதில் கவனம் செலுத்தி வருகிறது. இந்தக் குழுவைத் தவிர, மாநில குற்றப்புலனாய்வு, அதிரடிப்படை மற்றும் மத்திய குற்றப்புலனாய்வு பிரிவு உள்ளிட்ட விசாரணை அதிகாரிகளைக் கொண்ட ஒரு பிரத்யேக குழுவை ஆந்திரப் பிரதேச மாநில அரசாங்கம் அமைத்துள்ளது.  
49 படகுகள் உட்பட சொத்து சேதங்களுக்கு மாநில அரசு ₹7.11 கோடி வழங்கியுள்ளது மேலும் பாதிக்கப்பட்ட படகுகளை வாழ்வாதாரமாகக் கொண்ட 400 தொழிலாளர்களுக்கு தலா ₹10,000 வீதம் வழங்கப்பட்டது.
# 2023 ஆந்திரப் பிரதேச ரயில் விபத்து

**2023 ஆந்திரப் பிரதேச ரயில் விபத்து** 29 அக்டோபர் 2023 அன்று, தென்னிந்தியாவின் ஆந்திரப் பிரதேச மாநிலத்தில் விஜயநகரம் மாவட்டத்தில் ஏற்பட்டது. இரண்டு பயணிகள் ரயில்கள் மோதிக்கொண்டதில் குறைந்தது 14 பேர் கொல்லப்பட்டனர். சுமார் 50 பேர் காயமடைந்தனர். இயக்கத்தில் இருந்த ரயில் மற்றொரு நின்று கொண்டிருந்த பயணிகள் ரயிலின் மூன்று பெட்டிகள் மீது மோதியதால் தடம் புரண்டு இவ்விபத்து ஏற்பட்டது.
# 2023 ஆந்திரப் பிரதேச ரயில் விபத்து

## நிகழ்வு

29 அக்டோபர் 2023 அன்று, மாலை 07:00 மணியளவில் (13:30 கி.இ.நே) ஹவுரா - சென்னை முதன்மை வழித்தடத்தில் இவ்விபத்து நிகழ்ந்தது. விசாகப்பட்டினம்- பலாசா விரைவு இரயிலின் மீது ஆந்திரப் பிரதேசத்தின் விசாகப்பட்டினத்திலிருந்து ஒடிசாவின் ராயகடாவிற்குப் பயணித்துக்கொண்டிருந்த பயணிகள் ரயில் மோதி மேல்நிலை கம்பிவடம் உடைந்து விசாகப்பட்டினம்- பலாசா விரைவு இரயிலின் மூன்று பெட்டிகள் தடம் புரண்டன. கந்தகப்பள்ளி மற்றும் அலமண்டா ரயில் நிலையங்களுக்கு இடையே இந்த மோதல் ஏற்பட்டது இதன் விளைவாக பலாசா பயணிகளின் மூன்று பெட்டிகள் மற்றும் ராயகடா பயணிகள் இரயில் உந்துப் பொறி மற்றும் இரண்டு பெட்டிகள் கடுமையாக சேதமடைந்தன. இதன் விளைவாக குறைந்தது 14 பேர் கொல்லப்பட்டனர் மற்றும் 50 பேர் காயமடைந்தனர்.
# 2023 ஆந்திரப் பிரதேச ரயில் விபத்து

## மீட்பு நடவடிக்கைகள்

தேசிய பேரிடர் மீட்பு படையினர், காவல்துறையினர் மற்றும் ரயில்வே ஊழியர்கள் மீட்பு பணியில் ஈடுபட்டனர். பழுதடைந்த பெட்டிகளை அகற்றுவதற்காக கனரக பாரந்தூக்கிகள் தளத்தில் நிறுத்தப்பட்டன.  
இரண்டாவது ரயிலின் "மிகை சமிக்ஞையால்" ஏற்பட்ட "மனிதப் பிழை" மோதலுக்கு வழிவகுத்ததாக இந்திய கிழக்கு கடற்கரை தொடருந்து மண்டலத்தின் தலைமை மக்கள் தொடர்பு அதிகாரி பிசுவஜித் சாகூ தெரிவித்தார் இச்சம்பவம் குறித்து இந்திய ரயில்வேயின் முதற்கட்ட விசாரணையில், ராயகடா பயணிகள் ரயில் இரண்டு குறைபாடுள்ள தானியங்கி சமிக்ஞைகளை விதிமுறைகளை மீறி கடந்து சென்றதால் இவ்விபத்து நிகழ்ந்ததாகக் கண்டறியப்பட்டது. மேலும் மோதியதற்கு அதன் ஓட்டுநர் மற்றும் உதவி ஓட்டுநர் பொறுப்பேற்றனர். கொல்லப்பட்டவர்களில் இரு பணியாளர்களும் அடங்குவர்.  
விபத்தைத் தொடர்ந்து, 33 ரயில்கள் ரத்து செய்யப்பட்டதோடு 22 ரயில்கள் மாற்றுப்பாதைகளில் திருப்பி விடப்பட்டன. பின்னர், 20 மணி நேரத்திற்குள் ரயில் பாதை சீரமைக்கப்பட்டு, ரயில் சேவைகள் மீண்டும் தொடங்கப்பட்டன.